open-index/open-wikipedia-markdown huggingface dataset:
ஆங்கிலிக்கம்

**ஆங்கிலிக்கம்** (இலங்கை வழக்கு: **அங்கிலிக்கன்**)என்பது கிறித்தவத்தின் ஒரு முக்கியப் பிரிவு மற்றும் வரலாறுமிகு பாரம்பரியமாகும். சர்வதேச ஆங்கிலிக்க ஒன்றியத்தில் இணைந்துள்ள திருச்சபைகளின் போதனையும் உபதேசமும் ஆங்கிலிக்கம் எனப்படலாம். இவையாவும் இங்கிலாந்து திருச்சபை, அதன் வழிபாடு மற்றும் தேவாலய அமைப்பை பின் தொடர்கிறன. ஆங்கிலிக்கம், கத்தோலிக்க திருச்சபை, சீர்திருத்தத் திருச்சபைகள், மற்றும் மரபுவழி திருச்சபைகளுடன், கிறித்தவத்தில் ஒரு முக்கிய பாரம்பரியமாக திகழ்கிறது.

## தோற்றம்
ஆங்கிலிக்க என்னும் சொல், 'ecclesia anglicana' (வட்டெழுத்து: எக்லீஸியா ஆங்க்லிகானா) என்னும் இலத்தீன் சொல்லில் இருந்து எடுக்கப்பட்டுள்ளது. இதற்கு பொருள் 'ஆங்கில ஆலயம்' என கூறலாம். ஆங்கிலிக்க ஒன்றியத்தின் வெளி உள்ள சில திருச்சபைகள் தங்களை ஆங்கிலிக்க என அழைத்தாலும், அநேகமான ஆங்கிலிக்க திருச்சபைகள் ஆங்கிலிக்க ஒன்றியத்தில் அமைந்துள்ளன.

## <small>மேற்கோள்கள்</small>

# https://www.anglicancommunion.org/

பகுப்பு:கிறித்தவப் பிரிவுகள்
யார்க்

**யொர்க்**, **யார்க்**, அல்லது **யோர்க்** (*York*) இங்கிலாந்தின் வட பகுதியிலிருக்கும் சுவரடைக்கப்பட்ட மாநகரமாகும். இது வட யார்க்சயர் மாநிலத்தைச் சேர்ந்தது. பெரும் கலாச்சாரத்திற்குட்பட்ட நகரம். யொர்க் 2000 வருடத்தின் முக்கியமான அரசியல் மாற்றங்களைக் கண்டுள்ளது.

## மேற்கோள்கள்

பகுப்பு:இங்கிலாந்தின் நகரங்கள்
சுதந்திர திருமகள்

சுதந்திரத்தின் பிரதிநிதியாக, முக்கியமாக மேற்குலகக் கலாசாரத்தில் அமைக்கப்படும் ஒரு மங்கை 'சுதந்திரத் திருமகள்'. இரோம சாம்ராச்சியத்திலிருந்து பிரித்தானிய சாம்ராச்சியம் வரை வெவ்வேறு விதமாக சுதந்திரத் திருமகள் படைக்கப்பட்டுள்ளார்.

## இந்தியா
இந்திய சுதந்திரத் திருமகளாக பாரதி (பொதுவாக அன்னை பாரதம்) இயங்குகிறார். பாண்டிய இராச்சியத்திற்கு முன்பே இச்சுதந்திரத் திருமகள் கௌரவப்படுத்தப்பட்டார்.

## சீனா
1989 தியனன்மென் சதுக்கம் எதிர்ப்புப் போராட்டங்கள் நடைபெறும்பொழுது, பொதுவுடமை (கம்யூனிஸ்ட்) ஒரு கட்சி அரசிலிருந்து விடுதலைபெற, தியனன்மென் சதுக்கத்தில் காகிதத்தால் சிலை ஒன்று உருவாக்கபட்டது. *மின்ஸு நுஷேன்* எனப்படும் இக்காகிதச்சிலையின் பெயர், தமிழில் ஜனநாயகத் திருமகள் எனவாகும். கல்லூரி மற்றும் மேல்நிலை மாணவர்கள் உண்டாகிய இச்சிலையை மக்களின் சுதந்திரப்படை அழித்தது.

[thumb|150px|''ஜனநாயகத் திருமகள்'' [1989 தியனன்மென் சதுக்கம் எதிர்ப்புப் போராட்டங்கள்]]

பகுப்பு:இந்தியா
வகா (பாட்டு)

**வகா** (和歌; தமிழில் *சப்பானியப் பாட்டு*) அல்லது **யமாத்தொ உதா** என்பது சப்பானிய செம்மொழி இலக்கியத்தின் பிரிவாகும். ஹெய்யன் காலத்தில் இச்சொல்லின் பயன்பாடு தொடங்கியது. அக்காலத்தில், சப்பனியப் புலவர்கள கன்ஷி எனப்படும் சீனப் பாடலகளையும் எழுதினர். கன்ஷியிலிருந்து சப்பானியப் பாடல்களை வேறுபடுத்த இச்சொல் உருவாக்கப்பட்டது.

## தோற்றம்
வகா என்பது முதலில் பல்வேறுபட்ட வகையான பாடல்களைக் குறிக்கப் பயன்பட்டது, முக்கியமாக தண்கா (短歌, சிறுபாடல்) மற்றும் சோக்கா (長歌, பெரும் பாடல்), இவையில்லாமல் புஸ்ஸொக்குசேகிகா, செதோக்கா மற்றும் கதஉதாவையும் குறிப்பிட்டது. ஆனால், ஹெய்யன் காலத்திலேயே தண்காவைத் தவிர மற்ற பாடல்முறைகள் மறைந்தன.

## அசை எண்
மரபுவழியில் வகா பாட்டிற்கு மோனைச் சொல், அல்லது அமைப்பு இல்லை. உண்மையாகவே, மோனைச் சொல் இருந்தால் அது மிகப் பெரிய தவறு எனக் கருதப்பட்டது. வகா பாட்டுகளில் முன்தோற்றமாகவே தீர்மானித்திருக்கும் அசை எண்ணிலேயே எழுதப்பட்டிருக்கும்.

## தண்கா (சிறுபாட்டு)

## மேற்கோள்கள்

பகுப்பு:ஜப்பானியப் பண்பாடு
தீக்சாபூமி

இந்தியாவின் மகாராட்டிர மாநிலத்தில் உள்ள நாக்பூர் நகரில் அமைந்துள்ள நவயான பௌத்தத்தின் புனித நினைவுச்சின்னமாகும். இங்கு பி.ஆர். அம்பேத்கர் தனது 400,000 சீடர்களுடன், முக்கியமாக தலித்துகளுடன், 1956ஆம் ஆண்டு அக்டோபர் மாதம் 14ஆம் தேதியன்று அசோக விஜய தசமி நாளில்  புத்த மதத்தைத் தழுவினார். இந்தியாவில் பௌத்த மதத்தின் மறுமலர்ச்சியில் அம்பேத்கர் குறிப்பிடத்தக்க பங்கைக் கொண்டிருந்தார்.  மேலும் இதுபோன்ற பலர் மதமாற்றங்களுக்கு உட்பட உத்வேகம் அளித்தார்.
இங்குள்ள தூபி மற்றும் நுழைவாயில்கள் மத்தியப்பிரதேசத்தில் உள்ள சாஞ்சி ஸ்தூபத்தை ஒட்டி வடிவமைக்கப்பட்டுள்ளது. 

வர்ணாசிரம தருமத்திலிருந்து தோன்றிய சாதிய அமைப்பையும், தீண்டாமைக்  கொடுமைகளையும் எதிர்த்து  அவர் எடுத்த இந்த முடிவு ஒடுக்கப்படும் இந்திய இளைஞர்களுக்கு இன்றும் வழிகாட்டுதலாக அமைந்துள்ளது. .

**தீக்சாபூமி** மகாராடிர மாநிலம் நாக்பூரில் அமைந்துள்ளது. இந்தியாவிலுள்ள பௌத்த சமயத்தினருக்கு ஓர் முக்கிய வழிபாட்டுத்தலமாக விளங்குகிறது. அசோக விசயதசமி அன்றும் அக்டோபர் 14 அன்றும் பெரும்திரளான வழிபாட்டாளர்கள் இங்கு வருகின்றனர்.  

*தீக்சா* என்ற பௌத்தர்களின் சொல் அவர்களின் சமயத்தை ஏற்றுக்கொள்வதைக் குறிக்கிறது. *பூமி* நிலத்தைக் குறிக்கும். எனவே, இதன் பொருள் பௌத்த மதத்தை ஏற்றுக்கொள்ளும் இடமாகும்.  டாக்டர் அம்பேத்கரின் வாழ்க்கையில் முக்கிய இடங்களாகப் போற்றப்படும் இரு இடங்களில் இது ஒன்று. மற்றொன்று மும்பையிலுள்ள சைதன்யபூமி ஆகும். 

இங்குள்ள பௌத்த விகாரம் அதன் கட்டிட வடிவமைப்பிற்கும் வரலாற்றுப் பின்னணிக்கும் புகழ்பெற்றதாக விளங்குகிறது. இந்தியாவின் சுற்றுலா மையங்களில் முதன்மையான இடங்களில் ஒன்றாகத் திகழ்கிறது. இந்திய இரயில்வே நாக்பூரிலிருந்து கயா செல்லும் தொடர்வண்டிக்கு *தீக்சாபூமி விரைவுவண்டி* எனப்பெயரிட்டுள்ளது.

## அம்பேத்கரின் 22  உறுதிமொழிகள்

நாக்பூரின்  தீக்சாபூமியில்  அக்டோபர் 14, 1956இல் அம்பேத்கர் புத்த சமயத்திற்கு மாறினார். தான் மதம் மாறிய பின்னர் தனது தொண்டர்களுக்கு அம்பேத்கர் *[[தம்மா]] [[தீட்சை]]* வழங்கினார். இந்த சடங்கில் 22 உறுதிமொழிகள் (சபதங்கள்) மேற்கோள்ளப்பட்டன. 

## மேலும் காண்க
* சைத்திய பூமி
* தலித் பௌத்த இயக்கம்

## மேற்கோள்கள்

*Special  issue of *Lokrajya*, the publication of Govt. of Maharashtra on silver jubilee of 1956  ceremony.
*Deeksha, Special issue of *[[Sakaal|Daily Sakaal]]*  in October 2005

## வெளி இணைப்புகள்

பகுப்பு:மகாராட்டிரம்
பகுப்பு:இந்தியாவில் பௌத்தம்
பகுப்பு:நாக்பூர் மாவட்டம்
பகுப்பு:மகாராட்டிர வரலாறு
பகுப்பு:அம்பேத்கர்
டேவ் கிப்பன்ஸ்

**டேவ் கிப்பன்ஸ்** (பிறப்பு 14 ஏப்ரல் 1949 ) ஓர் ஆங்கில வரைக்கதை புத்தக ஓவியர் மற்றும் எழுத்தாளர். எழுத்தாளர் ஆலன் மூருடன் இணைந்து இவர் **[[வாட்ச்மென்]]** குறுந்தொடர் உருவாக்கினர் மற்றும் *[[எல்லாமே இருக்கும் ஒரு மனிதனுக்கு]]* என்ற சூப்பெர்மன் கதையை இயற்றினார்.1977 -ஆம் ஆண்டு வெளிவந்த முதல் பிரதியிலிருந்து *[[ கிபி 2000 (வரைக்கதை)|கிபி 2000]]* எனும் யுகே புத்தகத்தொடரின் ஓவியரும் கிப்பன்ஸ் தான் .

## குறிப்புகள்

பகுப்பு:1949 பிறப்புகள்
பஞ்சபாண்டவர் தலங்கள்

பஞ்ச பாண்டவர்கள் எனப்படும் தருமர், பீமன், அர்ச்சுனன், நகுலன் சகாதேவன் ஆகிய ஐந்து பேர்களால் தனித்தனியாக பிரதிஷ்டை செய்யப் பட்ட (மூலவர் சிலைகளை உருவாக்கிய) ஐந்து கோயில்கள் கேரளாவில் உள்ளது. இவைகளைப் பஞ்ச பாண்டவர் தலங்கள் என்கின்றனர்.

## திருவண்வண்டூர் கோயில்

கேரளாவில் செங்கண்ணூர் மற்றும் திருவல்லாவுக்குமிடையில் எரிமேலிக்கரை வழியில் இரண்டாவது கிலோ மீட்டரில் திருவண்வண்டூர் உள்ளது. இங்குள்ள கோயில் மூலவர் பஞ்ச பாண்டவர்களில் நகுலனால் உருவாக்கப்பட்டது. இங்கு வட்ட வடிவமான கருவறை மண்டபத்தில் சங்கு சக்கர, கதா பத்ம பாணியாக மூலவர் சிலை உள்ளது.

## திருச்சிற்றாறு கோயில்

திருவண்வண்டூரில் இருந்து ஐந்து கிலோ மீட்டர் தொலைவிலுள்ள திருச்சிற்றாறு எனுமிடத்தில் மகாவிஷ்ணு கோயில் ஒன்று உள்ளது. இக் கோயில் மூலவர் பஞ்ச பாண்டவர்களில் தருமரால் உருவாக்கப்பட்டது. 

## ஆரண்முள கோயில்

திருச்சிற்றாறுவில் இருந்து கிழக்குப் பகுதியில் பத்து கிலோமீட்டர் தொலைவில் ஆரண்முள எனும் ஊர் உள்ளது. இங்கு ஸ்ரீ பார்த்தசாரதி கோயில் உள்ளது. இக் கோயில் மூலவர் பஞ்ச பாண்டவர்களில் அர்ச்சுணனால் உருவாக்கப்பட்டது. 

## திருப்புலியூர் கோயில்

செங்கண்ணூருக்கும் மாவேலிக்கரைக்கும் இடையில் திருப்புலியூர் உள்ளது. இங்கு மகாவிஷ்ணு கோயில் உள்ளது. இக் கோயில் மூலவர் பஞ்ச பாண்டவர்களில் பீமனால் உருவாக்கப்பட்டது. 

## திருக்கொடித்தானம் கோயில்

திருவல்லாவிலிருந்து கோட்டயம் செல்லும் பாதையில் சங்கனாச்சேரியிலிருந்து இரண்டு கிலோமீட்டர் தொலைவில் உள்ளது திருக்கொடித்தானம். இங்குள்ள பெருமாள் கோயில் மூலவர் பஞ்ச பாண்டவர்களில் சகாதேவனால் உருவாக்கப்பட்டது. இக்கோயில் அற்புத நாராயணர் என்ற பெயரிலும் அழைக்கப்படுகிறது.

## ஆதாரம்

* பரணீதரன் எழுதிய கேரள ஆலயங்கள் பாகம்- 1 (பக்கம் 83 முதல் 85 வரை)

 

பகுப்பு: கேரள இந்துக் கோயில்கள்
நவலூர் குட்டப்பட்டு

**நவலூர் குட்டப்பட்டு** (N. KUTTAPATTU) தமிழ்நாடு, திருச்சிராப்பள்ளி மாவட்டம், திருவரங்கம் வட்டம், மணிகண்டம் ஊராட்சி ஒன்றியத்தில் உள்ள ஓர் ஊராட்சி ஆகும்.

நாற்புறமும் வயல் சூழ்ந்து, பொன்னி நதியின் கிளை நதியாம் மேட்டுக் கட்டளைக் கால்வாயின் நதியோரமும், அரியாற்றின் கரையோரமும், நஞ்சை கொஞ்சும் நவலூர் குட்டப்பட்டு கிராமம் அமைந்துள்ளது.

நவலூர் குட்டப்பட்டு ஊராட்சியில் நவலூர், அருவங்கால்பட்டி, குட்டப்பட்டு, மணமேடு, முத்துகுளம், கீழக்காடு மற்றும் வண்ணாங்கோவில் ஆகிய கிராமங்கள் அடங்கி உள்ளன.

நவலூர் குட்டப்பட்டு கிராமம் சுமார் 3000 குடும்பங்கள் உள்ளன. இந்து, இஸ்லாம் மற்றும் கிறிஸ்தவ சமயத்தினர் எவ்வித பேதமின்றி சகோதர நேயத்துடன் வாழ்ந்து வருகின்றனர். மேலும் இந்தக் கிராமம் பெரிய குளம், பாப்பாங்குளம், முத்துக்குளம் என குளக்கரைகளால் சூழ்ந்த நஞ்சை பரப்புகள் நிறைந்த பகுதி.

## வரலாறுகள்
தமிழ் மன்னர்கள் காலத்திலிருந்தே மக்கள் வாழ்ந்தத்திற்கான ஆதாரங்களாக சில பேச்சு வழக்கு கதைகள் உள்ளன. குளங்கள் தூர்வாரும் போது பழங்காலத்து மக்கள் பயன்படுத்திய பொருட்கள் எடுக்கப்பட்டதாகக் கூறப்படுகிறது. மேலும் நவலூர் குட்டப்பட்டும் அதை சுற்றியுள்ள சில பகுதிகள் முஸ்லீம் மன்னர் ஆட்சி காலத்தில் இனமாக முஸ்லிம் மக்களுக்கு அளிக்கப்பட்டது. அவர்களின் பரம்பரையை சேர்ந்த குடும்பங்கள் இன்னும் வாழ்ந்து கொண்டு இருக்கின்றனர். இவ்வுரையை சேர்ந்த வரலாறுகள் அனைத்தும் ஓலைச்சுவடிகளில் எழுதப்பட்டு இருந்தது. பிற்கால மக்கள் அவற்றை பராமரிக்காததால் அவைகள் அழிந்து விட்டன.

நவலூர் குட்டப்பட்டு திருச்சிராப்பள்ளி மத்திய பேருந்து நிலையத்திலிருந்து ஏழு கிலோ மீட்டர் தொலைவில் அமைந்துள்ளது. நவலூர் குட்டப்பட்டு கிராமத்தில் சுமார் 25000 மக்கள் வாழ்கிறார்கள். மேலும் இந்தக் கிராமம் ஒரு அங்கன் வாடியும், ஒரு அரசு நடுநிலைப் பள்ளியும், ஒரு தனியார் நடுநிலைப் பள்ளியும் (நேரு நினைவு நடுநிலைப் பள்ளி), மேல்நிலைப் பள்ளியும் (அன்னை இந்திரா காந்தி நினைவு மேல் நிலைப்பள்ளி), ஆங்கில தொடக்கப்பள்ளியும் (அன்னை தெரசா தொடக்கப்பள்ளி), மெட்ரிகுலேஷன் பள்ளியும் (புனித வின்சன்ட் மெட்ரிகுலேஷன் பள்ளி), புனித டான் போஸ்கோ தொழில் கல்விப் பயிற்சிப் பள்ளியும், சிவானி தொழில் கல்வி கல்லூரியும், கேர் பொறியியல் கல்லூரியும், தமிழ்நாடு வேளாண்மை கல்லூரியும், புனித ப்ரிஸ்ட் பல்கலைக்கழகமும் அமைந்துள்ளது.

பகுப்பு:திருச்சிராப்பள்ளி மாவட்டத்திலுள்ள கிராமங்கள்
பகுப்பு:மணிகண்டம் ஒன்றியம்
நவலூர் குட்டப்பட்டு அடைக்கல அன்னை ஆலயம்

**<big>Facebook</big>:** https://www.facebook.com/ladyofrefuge/

**நவலூர் குட்டப்பட்டு அடைக்கல அன்னை ஆலயம் (Navalur Kuttapattu, Lady of Refuge Church)** 17ம் நூற்றண்டில் கட்டப்பட்டதாக சில குறிப்புகள் மூலம் அறிய முடிகிறது. (அநேகமாக வீரமாமுனிவர் வருகைக்கு பிறகு கட்டப்பட்டது என்று வாய் வழி கருத்து நிலவுகிறது) ஆலயத்தை 19 ஆம் நூற்றண்டில் விரிவாக்கப்பட்டுள்ளது. அப்பொழுது ஆலயத்தின் முன்புறம் 66 அடி உயர கோபுரம் கட்டப்பட்டுள்ளது. அருகில் உயர்ந்த மணிக்கூண்டும் உள்ளது. இக்கோபுரம் எழுப்பி ஐம்பது ஆண்டுகள் ஆகிரது (1972-2022).

## ஆலய தோற்றம்

இவ்வாலயம் வீரமாமுனிவரின் வருகையால் மனம் திரும்பிய மக்களால் கட்டப்பட்டுள்ளது. ஆலயம் அமைந்துள்ள பகுதி முழுவதும் மக்களால் இலவசமாக அளிக்கப்பட்டுள்ளது. எந்த கிறிஸ்தவ மத அமைப்புகளின் தலையிடும் இல்லாமல் மக்களால் பல ஆண்டுகள் பராமரிக்கப்பட்டு, மதவழிபாடுகள் நடைபெற்றுவந்தன. 18 ஆம் நூற்றண்டில் மக்களிடையே ஏற்பட்ட பிரச்சனையால் ஆலயம் பல ஆண்டுகள் மூடப்பட்டு இருந்தது. அதன் பிறகு சில பெரியவர்களால் மீண்டும் திறந்து வைக்கப்பட்டு மேலும் ஆலயத்தை விரிவாக்க நடவடிக்கை எடுக்கப்பட்டது.

## ஆலயம் முன்புற தோற்றம்:

பெரியவர்களின் முடிவுக்கு ஏற்றாற்போல் பலராலும் பொருள் மற்றும் இட உதவி அளிக்கப்பட்டு ஆலயம் விரிவாக்கப்பட்டது. ஆலயம் அடித்தளம் எதுவும் போடாமல் பலகை கற்களால் பரப்பப்பட்டு அதன் மீது ஆலய சுவர்கள் சுண்ணாம்பு, வெல்லம், கடுக்காய்த்தூள் போன்றவற்றால் உருவாக்கப்பட்ட கலவைகளால் கட்டப்பட்டுள்ளது. இந்த கோபுரம் கட்டும் பணியை காலஞ்சென்ற ஆரோக்கியம், செபஸ்தியார், யாகப்பன், துரைசாமி, ஆபிரகாம் ஆகியோரின் முயற்சியால் கட்டப்பட்டடுள்ளது.

## ஆலயப் பராமரிப்பு பணி:

ஊர் மக்கள் நியமிக்கப்படும் மணியக்காரர்கள் குழு ஆலய மேலாண்மை பணியை செய்துவருகிறது. மணியக்காரர்கள் குழு, 12 கொத்து மணியகாரர்களையும் மற்றும் 2 மணியகாரர்களையும் கொண்டுள்ளது. இந்த குழுவால் வரவு செலவு கணக்குகள் பராமரிக்கப்படுகிறது. ஐந்து ஆண்டுகளுக்கு ஒருமுறை இந்த குழு மாற்றி அமைக்கப்படுகிறது.

இந்த ஆலயம் அம்சம் பங்கை சேர்ந்தது. AMSAM - Anaithu Makkalin Sahaya Annai Maiyam. இது ஒரு சலேசிய பங்கு, சலேசிய குருக்களால் திருவாலிபாடுகள் அனைத்தும் நிறைவேற்றப்படும்.

பகுப்பு:திருச்சிராப்பள்ளி மாவட்டத்திலுள்ள கிறித்தவக் கோயில்கள்
ஐதரசன் பேரொட்சைடு

**ஐதரசன் பேரொட்சைடு** அல்லது **ஐதரசன் பெராக்சைடு** (Hydrogen Peroxide) என்னும் வேதிப்பொருள் (H2O2) மிகவும் மங்கிய நீல நிறம் கொண்ட ஒரு நீர்மம். நீரைக்காட்டிலும் சிறிது பாகுத்தன்மை கூடிய இது, மிகவும் ஐதான (அடர்த்தி குறைவான) கரைசலாக இருக்கும்போது நிறமற்றதாகத் தெரியும். இது வலிமையான ஒட்சியேற்றும் (ஆக்சிசனேற்றும்) இயல்புகளைக் கொண்டிருப்பதோடு, நல்ல வெளுப்பாக்கியும் ஆகும். இது தொற்றுநீக்கி ஆகவும், நுண்ணுயிரி எதிர்ப்பியாகவும், ஒட்சியேற்றியாகவும் (ஆக்சிசனேற்றியாகவும்) பயன்படுவதுடன், ஏவுகணைகளில் உந்துபொருளாகவும் பயன்படுகின்றது.

## அடிக்குறிப்புகள்


பகுப்பு:வேதிப் பொருட்கள்
பகுப்பு:ஐதரசன் சேர்மங்கள்
பகுப்பு:வீட்டு வேதிப்பொருள்கள்
பகுப்பு:தொற்றுநீக்கிகள்
பகுப்பு:கிருமி நாசினிகள்
செ. ஹைதர்அலி

**செ.ஹைதர்அலி ** தமிழக அரசியல்வாதி மற்றும் தமிழ்நாடு முஸ்லிம் முன்னேற்றக் கழகத்தின் முன்னாள் பொதுச் செயலாளர். இவரின் மனைவி பெயர் ஜம்ருத்நிசா இவருக்கு முஹம்மதுநாசர்,நபீல் என்ற 2 மகன்கள், நஃபியா என்ற ஒருமகள் உள்ளனர்.

இவர் இராமநாதபுரம் மாவட்டம் தொண்டியில் பிறந்தார். 27.3.07 முதல் 09.06.09 வரை தமிழ்நாடு வக்பு வாரிய தலைவராகவும் மக்கள் பணியாற்றி உள்ளார். தற்போது ஐக்கிய முஸ்லிம் முன்னேற்றக் கழகம் என்ற அமைப்பை நிறுவி நடத்தி வருகிறார்.

## தேர்தல் அனுபவம்

### மக்களவை தேர்தல்
1.15வது மக்களவை தேர்தல் 2009ம் ஆண்டு  மத்திய சென்னை மக்களவைத் தொகுதியில்
போட்டியிட்டு வெற்றிவாய்ப்பை இழந்தார்.

2.16வது மக்களவை தேர்தல் திமுக கூட்டணியின் சார்பாக மயிலாடுதுறை மக்களவைத் தொகுதியில் போட்டியிட்டு வெற்றிவாய்ப்பை இழந்தார்.

## மேற்கோள்கள்

பகுப்பு:இந்திய முஸ்லிம்கள்
பகுப்பு:1958 பிறப்புகள்
பகுப்பு:வாழும் மக்கள்
பகுப்பு:இசுலாமியத் தலைவர்கள்
பகுப்பு:தமிழ் முசுலிம் நபர்கள்
புகையற்ற வெடிமருந்து

**புகையற்ற வெடிமருந்து** (*smokeless powder*) என்பது ஆயுதங்களில் பெருமளவு புகை வெளிவராமல் இருக்கப் பயன்படுத்தப்படும் ஒரு வெடிமருந்து ஆகும்.

முன்னைய காலத்தில் பயன்படுத்தப்படும் வெடிமருந்து 55% திடமான பொருளையே (பொட்டாசியம் கார்பனேட், பொட்டாசியம் சல்பேட்டு, பொட்டாசியம் சல்பைட்டு போன்ற திடமான வேதிப்பொருட்களை வெளிவிடுகிறது. ஆனால் புகையற்ற வெடிமருந்துகள் புறக்கணிக்கத்தக்க அளவு புகையையே வெளியிடுகிறது.

பொதுவான வெடிமருந்து ஒருவிதமான தடிப்பான, நாற்றமுடய நீர் உறிஞ்சும்  (*hygroscopic*) அரிக்கும் (corrosive) பசையை வெளிவிடுகிறது. இதனால் புகையற்ற வெடிமருந்துகளின் பயன்பாடு தானியங்கி ஆயுதங்களின் உருவாக்கத்திற்கு வழி சமைத்தது.

## மேற்கோள்கள்

பகுப்பு:வெடிபொருள்கள்
அரிக்கும் பொருள்

thumb|அரிக்கும் பொருள் அச்சம்
**அரிக்கும் பொருள்** அல்லது **அரித்தழிக்கும் பொருள்** (*corrosive substance*) என்பது வேறொரு பொருளின் மீது தொடுகை ஏற்படும் போது அதனை அழிக்கும் தன்மையுள்ள வேதிப்பொருள் ஆகும். மக்களுக்கு முக்கியமாக கண்கள், தோல், மற்றும் தோலிற்குக் கீழுள்ள திசுக்களை பாதிப்பது; சுவாசக்குழாயை பாதிக்கும்.

## மேற்கோள்கள்

பகுப்பு:அரிக்கும் பொருட்கள்
நீர் உறிஞ்சும் திறன்

**நீர் உறிஞ்சும் திறன்** (*hygroscopy*) என்பது பொதுவாக வேதிப் பொருளொன்று அதன் சுற்றுவட்டத்தில் இருந்து நீர் மூலக்கூறுகளைக் கவரும் தன்மையைக் குறிக்கும்.
வேதியப் பொருளின் நீரை (குறிப்பாக: நீர் இரசாயனங்களை) உருஞ்சும் குணத்தைக் குறிப்பிடுகிறது.

சர்க்கரை, தேன்,  கிளிசரோல், எத்தனால், மெத்தனால், கந்தகக் காடி, உப்புக்கள் மற்றும் பல வேதிகள் இக்குணத்தை வெளிப்படுத்துகிறன.

பகுப்பு:வேதியப் பண்புகள்
பகுப்பு:நீர் ஈர்க்கும் பொருட்கள்
சிவா (திரைப்படம்)

**சிவா** (*Siva*) 1989 ஆம் ஆண்டு வெளிவந்த தமிழ்த் திரைப்படமாகும். அமீர்ஜானின் இயக்கத்தில் வெளிவந்த இத்திரைப்படத்தில் ரஜினிகாந்த், சோபனா மற்றும் பலர் நடித்திருந்தனர்.

புலவர் புலமைப்பித்தன், வாலி ஆகியோரின் பாடல்களுக்கு இளையராஜா இசையமைத்திருந்தார். இப்படம் தெலுங்கில் "*டைகர் சிவா"*  என்ற பெயரில் மொழிமாற்றம் செய்யப்பட்டு 19 ஜனவரி 1990 அன்று வெளியிடப்பட்டது.

## கதை
படம் சிவா ( ரஜினிகாந்த் ) மற்றும் ஜான் ( ரகுவரன் ) குழந்தைகளாகத் தொடங்குகிறது, அவர்கள் மத வேறுபாடுகள் இருந்தபோதிலும், அவர்கள் தந்தையர்களைப் போன்ற நெருங்கிய நண்பர்கள், ஒருவர் இந்து மற்றும் பிற கிறிஸ்தவர்கள். சிவா, ஜான் மற்றும் ஜானின் தாயைத் தவிர ஒரு வில்லன் அவர்களது குடும்பத்தினரைக் கொல்கிறான், ஆனால் சிவாவும் அவனது தாயும் உயிருடன் இருந்தார்கள், அதற்கு நேர்மாறாக இருந்தார்கள் என்பது ஜானுக்குத் தெரியாது. 20 ஆண்டுகளுக்குப் பிறகு, சிவா பார்வதியை ( ஷோபனா ) காதலித்து திருமணம் செய்து கொள்கிறார். ஜான் ஒரு கூலி கூன், அவர் நல்ல செயல்களை மட்டுமே செய்வார். சிவாவைக் கொல்ல ஜான் அதே வில்லனால் பணியமர்த்தப்படுகிறார், சண்டையின்போது இருவரும் காயமடைந்து இறுதியாக அவர்கள் குழந்தை பருவ நண்பர்கள் என்பதை அறிந்துகொள்கிறார்கள். இறுதியில், இருவரும் ஒன்றிணைந்து தங்கள் குடும்பத்தைக் கொன்ற கெட்டவனுடன் சண்டையிடுகிறார்கள்.

## நடிகர்கள்
* சிவா (புலி) ஆக ரசினிகாந்த் 
* ரகுவரன் என்பவர் ஜான்
* ஷோபனா தனது மனைவி பார்வதியுடன் போன்ற
* சௌகார் ஜானகி 
* ராதா ரவி 
* வினு சக்ரவர்த்தி 
* ஜனகராஜ் 
*'சார்ல்
* மாதுரி
* டிஸ்கோ சாந்தி
* டெல்லி கணேஷ் 
* கணேஷ்கர்
* தியாகு
* இளவரசன்
* பூர்ணம் விஸ்வநாதன் 
* விருந்தினர் தோற்றத்தில் விஜயகுமார்

## பாடல்கள்

### தமிழ் பதிப்பு

இத்திரைப்படத்திற்கு இசையமைத்தவர் இளையராஜா. *இருவிழியின் வழியே நீயா* பாடல் அம்சாவதனி ராகமாகும்.

## மேற்கோள்கள்

பகுப்பு:1989 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ரசினிகாந்து நடித்துள்ள திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:சௌகார் ஜானகி நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:பூர்ணம் விஸ்வநாதன் நடித்த திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பிள்ளைநிலா

**பிள்ளைநிலா** 1985 ஆம் ஆண்டு வெளிவந்த தமிழ்த் திரைப்படமாகும். மனோபாலாவின் இயக்கத்தில் வெளிவந்த இத்திரைப்படத்தில் மோகன், நளினி மற்றும் பலர் நடித்திருந்தனர்.

## பாடல்கள்
முத்துலிங்கம், மு. மேத்தா, வாலி, மற்றும் வைரமுத்து ஆகியோர் இயற்றிய பாடல்களுக்கு இளையராஜா இசையமைத்திருந்தார்.

## மேற்கோள்கள்

## வெளி இணைப்புகள்
*பிள்ளை நிலா திரைப்படம்
 

பகுப்பு:1985 தமிழ்த் திரைப்படங்கள்‎
பகுப்பு:திகில் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:மோகன் நடித்த தமிழ்த் திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:மனோபாலா இயக்கிய திரைப்படங்கள்
சீன நாட்டுப்பண்

**தொண்டர்களின் அணிவகுப்பு** மக்கள் சீனக் குடியரசின் நாட்டுப்பண் ஆகும். ஹாங்காங் இல் 1997 ஜூலை 1 இல் இருந்தும், மற்றும் மக்காவு இல் 1999, டிசம்பர் 20 இலிருந்தும் இப்பண் ஏற்கப்பட்டுள்ளது. டியன் ஹான் என்னும் தேசியப் புலவர் மற்றும் நாடக எழுத்தாளர் இதை எழுதினார். நியெ எர் இதற்கு இசை அமைத்துள்ளார்.

சீனர்களின் கலாச்சாரம், சுதந்திரம், அரசாங்க மாற்றம் ஆகியவற்றில் இது ஒரு மிகப் பெரிய அறிகுறியாகத் திகழ்கிறது.

## மேற்கோள்கள்

பகுப்பு:நாட்டுப்பண்கள்
பகுப்பு:சீனப் பண்பாடு
திரிப்ரையார் ஸ்ரீ ராமர் கோவில்

**திரிப்ரையார் ஸ்ரீ ராமர் கோவில்** இந்தியாவில், கேரள மாநிலத்தில் உள்ள திருச்சூரில் இருந்து 25 கிலோமீட்டர் தொலைவில், தென்மேற்கு பாகத்தில் அமைந்திருக்கும் திரிப்ரையார் என்ற ஒரு நகரத்தில் அமைந்துள்ள ஒரு இராமர் கோயில்.

## வரலாறு
இதிகாச புராணங்கள் படி, விஷ்ணுவைப் போல் காணப்படும் ஸ்ரீ ராமர், இலட்சுமணன், பரதன் மற்றும் சத்ருக்னரின் விக்ரகங்கள் ஆற்றில் ஒழுகி வந்து கரை சேர்ந்தன, இந்த விக்ரகங்கள் முறையாக த்ரிப்ரையார், திருமூழிக்களம், கூடல்மாணிக்கம் மற்றும் பாயம்மெல் போன்ற இடங்களில் நடுவாழியாக இருந்து செயல்பட்ட உள்ளூர் தலைவர் வக்கெல் கைமால் என்பவர், சம்பந்தப்பட்ட இடங்களிலுள்ள திருக்கோவில்களில் பிரதிட்டை செய்தார். வக்கெல் கொவிலகத்தின் வம்சாவளிகள் தெற்கே இடம் பெயர்ந்து நிராணம் (துடங்கியில்) மற்றும் தளவாடி (செருச்சேரி மடம்) எனும் இடங்களில் குடி புகுந்தனர். மேலும் ஸ்ரீ கிருஷ்ணரின் பாத கமலங்களை அடைவதற்காக திரிபாலேச்வரரை (பரமசிவனை) வழிபட்டு வந்தனர். கோவில் பாதுகாப்பாளராக செயல் புரிந்த தச்சுடைய கைமால், இரிஞ்சாலக்குடையில் வசித்து வந்தார். ஒரே நாளில் இந்த நான்கு தெய்வங்களையும் கண்டு வழிபடுவதால் மிகுந்த நற்பலன்கள் கிடைக்கும் என்பது பக்தர்களின் ஆழ்ந்த நம்பிக்கையாகும்.

இங்கே அமைந்திருக்கும் விக்ரகம் நான்கு கைகளுடன் கூடிய பகவான் ஸ்ரீ விஷ்ணுவின் உடையதாகும். (சதுர்புஜ விஷ்ணு) மற்றும் ஸ்ரீ ராமர் கரா என்ற அரக்கனை போரில் வென்றதாக சித்தரிக்கப்பட்டுள்ளது. இந்த மூலவரில் பிரம்மா மற்றும் பரமசிவரின் அம்சங்களும் அடங்கியுள்ளதால், இறைவனை த்ரிமூர்த்தியாகவும் மக்கள் போற்றுகின்றனர். இந்தக் கோவிலின் வெளிப்பிரகாரத்தில் அய்யன் ஐயப்ப சுவாமியின் கோவிலும் நிலை கொண்டுள்ளது.

இந்தக் கோவிலில் முக்கியமாக கொண்டாடப்படும் திருவிழாக்களில் ஒன்றான பூரம் திருவிழா (மலையாள வழக்கப்படி மீனம் மாதத்தில் கொண்டாடப்படுவது) மற்றும் இன்னொன்று ஏகாதசித் திருவிழா ஆகும். (இது நவம்பர்-டிசம்பர் மாதங்களில் கொண்டாடப்படுகிறது). இந்தக் கோவிலில் மீனூட்டு (மீன்களுக்கு உணவு அளித்தல்) என்ற மிகவும் பிரபலமான வழிபாட்டு முறை (நேர்த்திக்கடன்) புழக்கத்தில் இருந்து வருகிறது, அதன் படி, பக்தர்கள் இங்கிருக்கும் நதிக்கரையில், கோவிலின் எல்லையில் காணப்படுவது, மீன்களுக்கு அரசி தானியங்களை வழங்குவார்கள்.

## அங்கு எப்படி செல்வது?
திரிச்சூரிலிருந்து சாலை வழியாக எளிதாக திரிப்ரையார் வந்தடையலாம் மேலும் திருச்சூரில் ஒரு தொடருந்து நிலையமும் உள்ளது. இது கொச்சியில் இருந்து சுமார் 60 கிலோமீட்டர் தொலைவில் உள்ளது.

## குறிப்புதவிகள்
*trichur.net 

பகுப்பு:திருச்சூர் மாவட்டத்திலுள்ள இராமர் கோயில்கள்
சிறுதெய்வ வழிபாடு

**சிறுதெய்வ வழிபாடு** என்பது நாட்டார் தெய்வங்களை வழிபடும் முறையாகும். இந்த சிறுதெய்வ வழிபாட்டில் வீட்டுத்தெய்வ வழிபாடு, குலதெய்வ வழிபாடு, இனதெய்வ வழிபாடு, ஊர்த்தெய்வ வழிபாடு மற்றும் வெகுசனத் தெய்வ வழிபாடு எனப் பல வகைகள் காணப்படுகின்றன. இந்த தெய்வ வழிபாட்டு முறையில் பொதுவான இலக்கணங்களோ, வரைமுறைகளோ வகுக்கப்படவில்லை. அவை காலம்காலமாக முன்னோர்களால் செய்யப்படுகின்றன சடங்குகளை அடிப்படையாக வைத்து பின்பற்றப்படுகின்றன. இந்த தெய்வங்களின் வழிபாடானது நாட்டார் மக்களின் நம்பிக்கை அடிப்படையிலும், அவர்கள் முன்னோர்கள் கற்றுத் தந்த முறைப்படியும் நடக்கிறது. 

## சிறுதெய்வ வழிபாடு
உலகின் தொன்மையான வழிபாடு இயற்கை வழிபாடாகவும், அதற்கு அடுத்தாக சிறுதெய்வ வழிபாடு இருப்பதாக முனைவர் து. தியாகராஜன் கூறுகிறார். 

சிறு தெய்வ வழிபாடு திட்டவட்டமான வரையறை இல்லாதது என்றும், நாட்டுப்புறத் தெய்வ வழிபாடெல்லாம் முன்னோர் வழிபட்ட வழியே நடைபெறுகின்றது என்றும் முனைவர் அ.ஜம்புலிங்கம் கூறுகிறார்.

## வழிபாட்டு முறைகள்
இந்த சிறுதெய்வ வழிபாட்டில் வீட்டுத்தெய்வ வழிபாடு, குலதெய்வ வழிபாடு, இனத்தெய்வ வழிபாடு, ஊர்த்தெய்வ வழிபாடு மற்றும் வெகுசனத் தெய்வ வழிபாடு எனப் பல வகைகள் காணப்படுகின்றன.

### வீட்டுத்தெய்வ வழிபாடு
நாட்டுப்புற மக்கள் தங்கள் வழிகாட்டியாக வாழ்ந்து மறைந்தவர்களையோ, இல்லை வீட்டில் இருந்த மூதாதையர்களையோ, விபத்தினால் இறந்த  கன்னிப் பெண்களையோ வணங்கும் வழக்கத்தினைக் கொண்டிருக்கின்றார்கள். இவ்வாறு வணங்கும் முறை வீட்டுத்தெய்வ வழிபாட்டு முறையாகும்.

இல்லுறைத் தெய்வம் என சங்க இலக்கியத்தில் காணலாம்.

### குல தெய்வ வழிபாடு

நடுகல் வழிபாடே காலப்போக்கில் குலதெய்வம் வழிபாடாக மாறியது எனலாம். 'குலம்’ என்பது ஒரு குறிப்பிட்ட  மூதாதையரின் மரபில் தோன்றியதன் வாயிலாக ஒருவருக்கொருவர் உறவு கொண்டுள்ள குழுஅமைப்பு ஆகும். இரத்த உறவுடைய பங்காளிகள் ஒரே குலத்தைச் சேர்ந்தவர்களாக கருதப்படுவர். தன் குலத்தின் முன்னோர்களில் சிறந்து விளங்கியவர்களையும்,குல மக்களுக்காக உயிர் தியாகம் செய்தவர்களையும் தெய்வமாக பாவித்து வணங்கி வழிப்பட்டனர். இவ்வழிபாடு ஒவ்வொரு குலத்திற்கும் மாறுபடும்.

### இனத்தெய்வ வழிபாடு
பல்வேறு குழுவினைச் சார்ந்தவர்கள் ஒர் இனமாக நின்று வணங்கும் முறைக்கு இனத்தெய்வ வழிபாடு என்று பெயர். 

### ஊர்த்தெய்வ வழிபாடு
ஊரில் உள்ள மக்களை காக்கும் தெய்வங்களை வணங்கும் வழக்கத்திற்கு ஊர்த்தெய்வ வழிபாடு என்று பெயர். பெரும்பாலும் காவல் தெய்வங்களே இந்த ஊர்த்தெய்வங்களாக வணங்கப்படுகிறார்கள்.

### வெகுஜனத்தெய்வ வழிபாடு
சாதி, மதம், இனம் என்ற வேறுபாடுகளைக் கடந்த தெய்வ வழிபாட்டிற்கு வெகுசனத்தெய்வ வழிபாடு என்று பெயராகும். மேல்மருவத்தூர் ஆதி பராசக்தி, சமயபுரம் மாரியம்மன், கோட்டை மாரியம்மன், வீரபாண்டி மாரியம்மன், இராஜ காளியம்மன், வெக்காளியம்மன், அய்யனார், சனீஸ்வரன் போன்ற தெய்வ வழிபாடுகள் முதலில் சிறுதெய்வ வழிபாடாக இருந்து வெகுசனத்தெய்வ வழிபாடாக மாற்றம் கொண்டவையாகும்.

## சடங்குகள்
பல்வேறு குலம், இனம், மொழி என்ற பாகுபாடுகள் இருப்பதால் எண்ணில் அடக்காத சடங்குகள் கொண்டதாக சிறுதெய்வ வழிபாடு காணப்படுகிறது. இந்த சிறுதெய்வ வழிபாட்டோடு இந்து சமய சடங்குகள் பல பின்பற்றப்படுகின்றன. குறிப்பாக பலியிடுதல், ஆணி செருப்பணிதல், சூரைக் கொடுத்தல், கோழிக் குத்துதல் போன்ற சடங்குகள் சிறுதெய்வ வழிபாட்டிற்கு உரியன. இந்த சடங்குகளை பெருதெய்வ வழிபாட்டில் மக்கள் பின்பற்றுவதில்லை.

## இவற்றையும் காண்க
*கள்ளர் வெட்டுத் திருவிழா

## ஆதாரங்கள்


## வெளி இணைப்புகள்
* சிறுதெய்வ வழிபாட்டு முறைகள் - தமிழாய்வு தளம்
* சிறுதெய்வ வழிபாட்டு சடங்குகள் - டாக்கர். கு. கதிரேசன் - வலைத்தமிழ்

பகுப்பு:நாட்டுப்புறவியல்
பகுப்பு:இந்து சமய வழிபாடுகள்
விண்ணைத்தாண்டி வருவாயா

***விண்ணைத்தாண்டி வருவாயா*** 2010 ம் ஆண்டில் வெளிவந்த திரைப்படம். இத்திரைப்படத்தின் இயக்குநர் கௌதம் மேனன். சிலம்பரசன், த்ரிஷா மற்றும் கணேஷ் ஜனார்தனன் *(இப்படத்திற்குப் பின் இவர் விடிவி கணேஷ் என்று அழைக்கப்படுகிறார்)*  ஆகியோர் முக்கிய வேடங்களில் நடித்துள்ளனர். 2009ம் ஆண்டின்  முற்பகுதியில் துவக்கப்பட்ட இத்திரைப்படம் பிப்ரவரி 26, 2010 ல் உலகம் முழுவதும் வெளியிடப்பட்டது. இத்திரைப்படத்தினை கௌதம் மேனனின் நண்பர்களான மதன், கணேஷ் ஜனார்தனன், எல்ரெட் குமார் மற்றும் ஜெயராமன் அவர்கள் தயாரிக்க, ஏ. ஆர். ரகுமான் இசையமைத்துள்ளார். 7 வருடங்களின் பின் கௌதம் மேனன் இத்திரைப்படத்தின் 2ம் பாகத்தை உருவாக்க உள்ளதாகவும், அதில் சிலம்பரசன் அடங்கலாக 6 நடிகர்கள் நடிக்கவுள்ளதாகவும் கூறினார்.

## கதைச்சுருக்கம்
*விண்ணைத்தாண்டி வருவாயா* படத்தின் கதை ஒரு இந்துவான கார்த்திக்கிற்கும், மலையாள கிறிஸ்தவரான ஜெஸ்ஸிக்கும் இடையேயான காதல் அதனால் அவர்களின் குடும்பங்களில் நிகழும் பிரச்சனைகள் மற்றும் அவர்கள் இருவரின் மன நிலையை விவரிக்கும் நிகழ்வுகளின் கோர்வையாக சொல்லப்படுகின்றது.

## நடிப்பு
* **[[சிலம்பரசன்]]** - *கார்த்திக் சிவகுமார்*
* **[[திரிசா|த்ரிஷா]]** - *ஜெஸ்ஸி தேக்குட்டு*
* **[[விடிவி கணேஷ்|கணேஷ் ஜனார்தனன்]]** - *கணேஷ்*, கார்த்திக்கின் நண்பர்
* **[[கிட்டி (நடிகர்)|கிட்டி]]** - *சிவகுமார்*, கார்த்திக்கின் அப்பா
* **பாபு அந்தோனி** - *ஜோசப் தேக்குட்டு*, ஜெஸ்ஸியின் அப்பா
* **[[உமா பத்மநாபன்]]** - *திருமதி சிவகுமார்*, கார்த்திக்கின் அம்மா
* **[[சமந்தா ருத் பிரபு]]** - *நந்தினி*, கார்த்திக்குடன் பணிபுரியும் பெண்
* **[[நாக சைதன்யா]]** - *அவராகவே*, கார்த்திக் இயக்கும் திரைப்படத்தின் கதாநாயகன்
* **[[கே. எஸ். ரவிக்குமார்]]** - *அவராகவே*, கார்த்திக் இவரிடம் துணை இயக்குநராக பணியாற்றுகிறார்
* **[[சனனி ஐயர்|ஜனனி ஐயர்]]** - கே.எஸ்.ரவிக்குமாரிடம் பணிபுரியும்  துணை இயக்குநர்

## பாடல்கள்

விண்ணைத்தாண்டி வருவாயா திரைப்படம் ஏ. ஆர். ரகுமான் இசையமைப்பினில் ஏழு பாடல்கள் கொண்டுள்ளது. இத்திரைப்படத்தின் உலகளாவிய இசை வெளியிட்டு விழா டிசம்பர் 19, 2009 அன்று லண்டனில் நடந்தது. அதன் பின் மீண்டுமொரு முறை சென்னையில் ஜனவரி 12, 2010 அன்று நடந்தது.

## மேற்கோள்கள்

## வெளி இணைப்புகள்
* 
* விண்ணைத்தாண்டி வருவாயா அதிகாரபூர்வதளம் 

பகுப்பு:2010 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தமிழ் காதல் திரைப்படங்கள்
பகுப்பு:ஏ. ஆர். ரகுமான் இசையமைத்த திரைப்படங்கள்
பகுப்பு:சிலம்பரசன் நடித்த திரைப்படங்கள்
பகுப்பு:திரிசா நடித்த திரைப்படங்கள்
பகுப்பு:கௌதம் மேனன் இயக்கிய திரைப்படங்கள்
ஆறகளூர்

**ஆறகளூர்** என்பது தமிழ்நாடு, சேலம் மாவட்டம் ஆத்தூர் வட்டத்தில் தலைவாசல் அருகே 6 கி.மீ. தொலைவில் அமைந்துள்ள ஒரு கிராமம். ஆறு அகழிகளால் சூழப்பட்டு இருப்பதால் அது ஆறகளூர் எனப் பெயர் பெற்றது.
## விபரங்கள்
சோழர் காலத்தில் (கி.பி.1100-களில்), அருகில் இருக்கும் கிராமங்களை உள்ளடக்கிய ஒரு குறு நாட்டின் தலைநகரமாக இவ்வூர் விளங்கியது. வாணக்கோவரையர் என்ற குறுநில மன்னனால் ஆட்சி செய்யப்பட்ட இந்த ஊரில் இன்றும் பிரசித்திப் பெற்ற காமநாதீஸ்வரர் ஆலயம் உள்ளது. வேறு எங்கும் இல்லாத வகையில் அட்ட பைரவர்களும் இந்த கோவிலில் அமைந்திருப்பது சிறப்பு.

## 2020 ஊராட்சி மன்றம்
# தலைவர் - S. விஜயன்
# துணைத்தலைவர் - P. மணி@ சின்னசாமி
#கவுன்சிலர் - K. ரவி@ மாதேஸ்வரன்
#மா.கவுன்சிலர் - P. இளங்கோவன்
# உறுப்பினர் - R. சசிகலா ரமேஷ்    
# உறுப்பினர் - S. அகிலாண்டேஸ்வரி செந்தில்
# உறுப்பினர் - M . திவ்ய ப்ரியா மணிகண்டன்
# உறுப்பினர் - K.  பாலசுப்ரமணியம்
# உறுப்பினர் -  V. உஷா வேல்முருகன்
# உறுப்பினர் -  D. மணிமேகலை துரைமுருகன்
# உறுப்பினர் - K.  லட்சுமணன்
# உறுப்பினர் -  B. உஷா பாலு
# எழுத்தர் - N. உமாசங்கர்

## மேற்கோள்கள்

பகுப்பு:சேலம் மாவட்டத்திலுள்ள கிராமங்கள்
குப்பிளான்

**குப்பிளான்** (*Kuppilan*) அல்லது **குப்புழான்** (*Kuppuzhan*) இலங்கையின் வட மாகாணத்தில் யாழ்ப்பாண மாவட்டத்தில் வலிகாமம் தெற்குப் பிரதேச சபைப் பிரிவிலும் யாழ்ப்பாண நகரில் இருந்து மேற்கே ஏறத்தாழ 9 கிலோமீற்றர் தொலைவில் அமைந்துள்ள ஒரு சிறிய கிராமம். வடக்கே குரும்பசிட்டி, கிழக்கே புன்னாலைக்கட்டுவன், மேற்கே ஊரெழு, மற்றும் புன்னாலைக்கட்டுவனின் ஒரு பகுதி, மேற்கே ஏழாலை ஆகிய கிராமங்களை எல்லைகளாகக் கொண்டுள்ளது. இதன் கிழக்கே பலாலி வீதியும் மேற்கே காங்கேசன்துறை வீதியும் அமைந்துள்ளன.

## பெயர்க் காரணம்
அக்காலத்தில் இக்கிராமத்தில் குப்பிழாய் என்ற புல் வகையினம் ஏராளமாகக் காணப்பட்டது. குப்பிழாய் என்ற சொல் காலப்போக்கில் மருவி குப்பிளான் என்று வந்ததாக வரலாறு ஒன்று உள்ளது.

## கிராம அலுவலர் பிரிவுகள்
குப்பிளானில் இரண்டு கிராம அலுவலர் பிரிவுகள் உள்ளன. அவையாவன:
* யா/210 குப்பிளான் தெற்கு
* யா/211 குப்பிளான் வடக்கு

## இங்குள்ள கோயில்கள்

இக்கிராம நிர்வாக எல்லைக்கு உட்பட்ட பகுதிகளில் பத்துக்கும் மேற்பட்ட கோயில்கள் இருக்கின்றன. இவற்றுள் முக்கியமானவைகளாக,

*கற்கரை கற்பக விநாயகர் கோயில்,
*சொக்கவளவு சோதி விநாயகர் கோவில்,
*கன்னிமார் கௌரி அம்பாள் கோவில்

ஆகியவை விளங்குகின்றன.

## கல்வி நிலையங்கள்
*குப்பிளான் விக்னேஸ்வரா மகா வித்தியாலயம்

## சமூக நிலையங்கள்
*விக்னேஸ்வரா சனசமூக நிலையமும் விளையாட்டுக் கழகமும்
*குறிஞ்சிக்குமரன் சனசமூக நிலையமும் விளையாட்டுக் கழகமும்

விக்னேஸ்வரா சனசமூக நிலையம் ஈழப்போரின் பின் மறுசீரமைக்கப்பட்டுள்ளது. இங்கு நூல் நிலையமும் அமைந்துள்ளது.

## பொருளாதாரம்
இங்குள்ள மக்கள் தமது விவசாய நிலங்களில் புகையிலை, வெங்காயம், மிளகாய், போஞ்சி, குரக்கன் ஆகிய பயிர்வகைகளைப் பயிரிட்டு வருகின்றனர். இங்குள்ள வீடுகளில் வரிக்கை இனப்பலாப்பழம், கறுத்தக்கொழும்பான் மாம்பழம் போன்றவை சிறப்பாக வளருகின்றன.

## வெளி இணைப்புகள்
* குப்பிளான் இணையதளம் 
* Kuppilan

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
மணியம் செல்வன்

**மணியம் செல்வன்** (பிறப்பு:அக்டோபர், 1950) புகழ்  பெற்ற ஒரு தமிழ் ஓவியர். நாற்பதாண்டுகளாக பல முன்னணி இதழ்களில் இவரது ஓவியங்கள் வெளியாகியுள்ளன. இவர் புகழ் பெற்ற ஓவியர் மணியத்தின் மகனாவார். சென்னை ஓவியம் மற்றும் கைவினைக் கலைக் கல்லூரியில் படித்த மணியம் செல்வன், கதைகள், முப்பரிணாம அசைப்படங்களுக்கு ஓவியம் வரைந்துள்ளார். இவரது ஓவியங்களில் “ம. செ” என்று கையெழுத்திடுவது வழக்கம். தமிழ்நாடு மற்றும் இந்திய அரசு பரப்புரைத் திட்டங்களுக்கு ஓவியராகவும், உடை வடிவமைப்பாளராகவும் பணியாற்றியுள்ளார். ஓவியப் பணிக்காக இந்திய நடுவண் அரசின் என். சி. ஈ. ஆர். டி விருது பெற்றுள்ளார். இவரின் மகள்கள் சுபாஷினி மற்றும் தாரிணி இருவரும் ஓவியர்கள் ஆவர்.

இவரது முதல் ஓவியம் 1976ஆம் ஆண்டில் கல்கியின் வெளியிடப்படாத புதினம் *அரும்பு அம்புகள்* அவரது மகன் கல்கி இராசேந்திரனால் பதிப்பிக்கப்பட்டபோது அதற்கு ஓவியங்கள் வரைந்து பரவலாக அறியப்பட்டார். மேலும் கல்கி வார இதழில் சிவகாமியின் சபதம் மீண்டும் பதிப்பானபோது அதற்கு வண்ண ஓவியங்கள் வரைந்துள்ளார். இதனைத் தொடர்ந்து குழந்தைகளுக்காக சுஜாதாவின் *பூக்குட்டி* மற்றும் *மடிசார் மாமி* ஆகிய தொடர்கதைகளுக்கு இவர் வரைந்த ஓவியங்களும் பரவலான பாராட்டுக்களைப் பெற்றுள்ளன.

## ஓவியத்துறை
பெரும்பாலும் இவர் பயன்படுத்துவது நீர்வண்ணங்கள் ஆகும்.

## மேற்கோள்கள்

*Art spanning three generations 
*Celebrating the legacy of Maniam Selvan

## உசாத்துணை
* இசுடான்ஃபோர்டின் இட்ஸ்டிபெரென்ட் ஒலிபரப்பில் பெப்.9,2011 நேர்காணல் 

## வெளியிணைப்புகள்
* மணியம் செல்வனும் அவரது மகள் சுபாஷிணியும் இணைந்து நடத்தும் வலைப்பதிவு
* ஓவியர் மணியம் செல்வனுடன் நேர்காணல், தென்றல், சூன் 2009

பகுப்பு:1950 பிறப்புகள்
பகுப்பு:தமிழக ஓவியர்கள்
முன்னேறட்டும் சிங்கப்பூர்

**முன்னேறட்டும் சிங்கப்பூர்** (மாஜுலா சிங்கப்பூரா) என்று தொடங்கும் பாடல் சிங்கப்பூர் நாட்டின் நாட்டுப்பண் ஆகும். சிங்கப்பூர் நகர அவையின் நிகழ்ச்சிகளில் பாடுவதற்காக 1958 ஆம் ஆண்டில் சுபிர் சயித் என்பார் இப் பாடலை இயற்றி இசையமைத்தார். 1959 ஆம் ஆண்டில் சிங்கப்பூர் தன்னாட்சி பெற்றபோது, இப்பாடலையே தீவின் பண்ணாகத் தெரிவு செய்தனர். 1965 ஆம் ஆண்டில் சிங்கப்பூருக்கு முழுமையான விடுதலை கிடைத்த பின்னர் *முன்னேறட்டும் சிங்கப்பூர்* பாடல் முறைப்படி நாட்டுப்பண்ணாகத் தெரிவு செய்யப்பட்டது. சட்டப்படி சிங்கப்பூரின் நாட்டுப்பண் அதன் மூலமான மலாய் மொழியிலேயே பாடப்பட வேண்டும் எனினும், ஏனைய அலுவலக மொழிகளான ஆங்கிலம், சீனம், தமிழ் ஆகியவற்றிலும் அதற்கு அதிகாரம் அளிக்கப்பட்ட மொழிபெயர்ப்புகள் உண்டு.

## நாட்டுப்பண் மூன்று மொழிகளில்

## மேற்கோள்கள்

பகுப்பு:சிங்கப்பூர்
பகுப்பு:காணொளிக் கோப்பு உள்ள கட்டுரைகள்
சிங்கப்பூர்
மஸ்கத்

**மஸ்கத்** (*Muscat*, (அரபு: مسقط) என்பது ஓமானின் மிகப்பெரிய நகரமும், அந்நாட்டின் தலைநகரமும் ஆகும். இதன் மக்கள் தொகை 1,090,797 (2008) இல்) ஆகும். இதன் மொத்தப் பரப்பளவு 1500&nbsp;கி.மீ.². இந்நகரம் கிபி முதலாம் நூற்றாண்டில் இருந்து மேற்குலகிற்கும், கிழக்குலகிற்கும் இடையில் ஒரு வணிகத் துறைமுகமாக இருந்து வந்துள்ளது. பல்வேறு பழங்குடியினரால் ஆளப்பட்டு வந்த இந்நகரம் பின்னர் பாரசீகம் மற்றும் போர்த்துக்கல் போன்ற ஆதிக்கவாதிகளாலும் ஆளப்பட்டது. 18ம் நூற்றாண்டளவில் இது ஒரு பிராந்திய வல்லரசாகத் திகழ்ந்தது. அக்காலத்தின் இதன் ஆதிக்கம் கிழக்கு ஆப்பிரிக்கா, சன்சிபார் ஆகிய இடங்களுக்கும் பரவி இருந்தது.

பகுப்பு:ஓமான்
பகுப்பு:ஆசியத் தலைநகரங்கள்
ஆய்னான்

**ஆய்னான்** அல்லது **ஹைனான்** (*Hainan*, சீனம்: 海南; பின்யின்: ) என்பது மக்கள் சீனக் குடியரசில் உள்ள மிகச் சிறிய மாகாணம் ஆகும். இங்கு இருநூறுக்கும் அதிகமான தீவுகள் உள்ளன. ஆனால் இதன் பெரும்பாலான நிலப்பகுதி ஹைனான் தீவில் (*Hainan Dao*) காணப்படுகிறது. இத்தீவின் பெயரில் இருந்தே இம்மாகாணத்திற்கு ஹைனான் எனப் பெயரிடப்பட்டது. பொதுவாக சீனர்கள் ஹைனான் தீவையே ஹைனான் என அழைக்கின்றனர். ஹைனான் என்றால் ”கடலின் தெற்கு” என்று பொருள். ஆனாலும், தெற்கில் உள்ள ஸ்பிராட்லி தீவுகள், பரசெல் தீவுகள், மற்றும் சர்ச்சைக்குரிய சில கடற்பகுதிகளும் இந்த மாகாணத்தைச் சேர்ந்தது என சீன அரசு கருதுகிறது. அத்துடன் இந்த மாகாணம் சீனாவின் சிறப்புப் பொருளாதார வலயங்களில் மிகப்பெரியது ஆகும்.

சீனாவின் தெற்குமுனையில் காணப்படும் ஹைனான் தீவு தென் சீனக் கடலில் அமைந்துள்ளது. 33,920 சதுர கி.மீ. பரப்பளவுடையது. பல நூற்றாண்டுகளாக இது குவாங்டொங் மாகாணத்தின் ஒரு பகுதியாகவே இருந்து வந்தது. பின்னர் இது அதன் சிறப்பு பொருளாதார நிலைக்காக தனியான மாகாணமாக ஆக்கப்பட்டது. இதன் தலைநகரம் ஐக்கோ (*Haikou*).

பகுப்பு:சீனாவின் மாகாணங்கள்
குன்னுவாரங்கோட்டை காசி விசாலாட்சி விசுவநாதர் கோயில்

**குன்னுவாரன்கோட்டை காசி விசாலாட்சி விசுவநாதர் கோயில்** என்பது தமிழ்நாடு மாநிலத்தின் திண்டுக்கல் மாவட்டம், நிலக்கோட்டை வட்டம், குன்னுவாரன் கோட்டை எனும் ஊரில் வத்தலக்குண்டிலிருந்து உசிலம்பட்டி செல்லும் வழியில் பத்து கிலோ மீட்டர் தொலைவில் உள்ள ஒரு சிவன் கோயில் ஆகும் .

## குன்னுவாரன்கோட்டை
முந்தைய காலத்தில்  குன்று - அரண் - கோட்டை என்றழைக்கப்பட்டு, குன்றுவாரங்கோட்டையாக மருவி அழைக்கப்பட்டு வந்தது. தற்போது குன்றுவாரங்கோட்டை என்பதும் மருவி குன்னுவாரன்கோட்டை என்றாகி விட்டது. கண்ணாப்பட்டி என்றும் வட்டார வழக்கில் அழைக்கப்படுகிறது. இங்கு மஞ்சளாறு, வைகை மற்றும் மருதா நதிகள் கூடுகின்றன. எனவே இதை முக்கூட்டுத்துறை என்றும் அழைப்பதுமுண்டு. இங்கு 1941ம் ஆண்டில் ஆங்கிலோயர் ஆட்சி காலத்தில் கட்டப்பட்ட கண்ணகி பாலம் உள்ளது.

## காசி விசாலாட்சி விசுவநாதர் கோயில்

சுமார் முன்னூறு ஆண்டுகளுக்கு முன் இந்த ஊரில் உள்ள ஒரு சிவபக்தர் காசிக்கு பாதயாத்திரையாகச் சென்று காசி விசாலாட்சி விசுவநாதர் மற்றும் அன்னபூரணி அம்மனைத் தரிசித்தார். அங்கிருந்து திரும்பும் பொழுது ஒரு சிவலிங்கத்தை தலைச்சுமையாக எடுத்து வந்தார். அந்த சிவலிங்கத்தை இந்த ஊரில் பிரதிஷ்டை செய்து ஒரு கோயில் அமைத்தார் என்று இக்கோயிலுக்கான தல புராணம் கூறுகிறது. இக்கோயிலில் விசாலாட்சி தெற்கு நோக்கியும், விசுவநாதர் கிழக்கு நோக்கியும் காசியில் உள்ளதுபோல காணப்படுகின்றனர். இங்கு வைகை வடக்கு நோக்கி (வடவாஹினீ , உத்தரவாஹினீ) செல்வது கங்கை காசிக்கு அருகில் வடக்கு நோக்கி செல்வது போல் இருக்கின்றது. தை மற்றும் ஆடி அமாவாசை ஆகிய விசேட நாட்களில் இச்சங்கமத்தில் நீராடினால் பிறவிப்பயன் கிட்டும் என்று ஊர் மக்களால் நம்பப்படுகிறது. இங்கு வைகை வேகவதி என்றும் அழைக்கபடுகிறாள்.
இங்கு ஸ்ரீ பைரவர், ஸ்ரீ ஆஞ்சநேயர் ஆகியோருக்கும் சந்நிதிகள் உள்ளன. இங்கு மஹாளய அமாவாசை முதலான நாட்களில் பக்தர்கள் முன்னோர்கள் ஆராதனை செய்து சிவ வழிபாடு செய்கின்றனர்.

## சிறப்பு
* சிருங்கேரி மடத்தின் 25வது பீடாதிபதி ஜகத்குரு சச்சிதானந்த பாரதீ I (1623-1663) மகா சுவாமிகள் இத்தலத்தில் பிறந்தவர்.. இங்கு அவரது ஜயந்தி விழா ஆவணி மாதம் தேய் பிறை ரோகிணி நட்சத்திரத்தில் ஆண்டுதோறும் நடத்தப்பட்டு வருகிறது. சிருங்கேரி சாரதா பீடத்தின் 35வது பீடாதிபதி ஸ்ரீ ஸ்ரீ ஸ்ரீ அபிநவ வித்யாதீர்த்த மஹாஸ்வாமிகள் இத்தலத்திற்கு 1965ல் விஜயம் செய்துள்ளார். சிருங்கேரி சாரதா பீடத்தின் தற்போதைய பீடாதிபதி ஸ்ரீ ஸ்ரீ பாரதீ தீர்த்த மஹாஸ்வாமிகள் இத்தலத்திற்கு இரண்டு முறை விஜயம் செய்துள்ளார். . ஸ்ரீ ஸ்ரீ விதுசேகர பாரதீ ஸ்வாமிகள் 2017 ஏப்ரல் மாதத்தில் இத்தலத்திற்கு விஜயம் செய்துள்ளார்..

## ஆதாரங்கள்

## வெளி இணைப்புகள்
* GeoHack - குன்னுவாரன்கோட்டை காசி விசாலாட்சி விசுவநாதர் கோயில்

* ரா. கோபலய்யர் (26-1-2001), குன்னுவாரன்கோட்டை விசாலாட்சி விச்வேசுவரர் திருச்சதகம், கஸ்தூரி அச்சகம், திருமங்கலம்

* (29-8-2010, P.7). குன்னுவாரங்கோட்டையில் சச்சிதாநந்த பாரதீ ஜயந்தி, தினமலர் செய்தி நாள் இதழ், திண்டுக்கல்,  Tamil Daily newspaper, Madurai and Dindigul Editions.

* (13-10-2013). "ஸ்ரீ விசுவநாதர் கோயில் ", தினமலர் செய்தி நாள் இதழ், - http://temple.dinamalar.com/en/new_en.php?id=1145 -Website covering the features of this temple on the Vijayadasami day.

* (15-01-2016). "Kunnuvarankottaiyil 13th Century Tollgate", Dinamalar Tamil daily newspaper, http://www.dinamalar.com/supplementary_detail.asp?id=28648&ncat=12.

பகுப்பு:திண்டுக்கல் மாவட்டத்திலுள்ள சிவன் கோயில்கள்
இசுரவேல் நாட்டுப்பண்

**ஹதிக்வா** (, *நம்பிக்கை*) இசுரவேல் நாட்டுப்பண் ஆகும். இதனை உக்ரைனைச் சேர்ந்த யூத இனத்தவரான நப்தலி எர்ஸ் இம்பர் என்பவர் இயற்றினார். இவர் இசுரேல் நிலத்திற்கு 1880களில் புலம்பெயர்ந்தார்.

ஏறத்தாழ 2000-ஆண்டுகளாக இசுரேல் நிலப்பரப்பில் யூத இன மக்களின் விடுதலை வேட்கையையும் மற்றும் அவர்களின் இறைமையையும் இப்பாடல் கருப்பொருளாகக் கொண்டிருக்கிறது.

## உத்தியோக பூர்வ வரிகள்

## தமிழில் எளிமைப்படுத்திய பாடல்
நெஞ்சம் துடிப்பது நிற்கும் வரை,
யூதனின் உயிர் என்றென்றும் ஏங்கும்,
அங்கே கிழக்கின் எல்லையை நோக்கியே,
கண்கள் சியோனை வாஞ்சையுடன் பார்க்கும்;
எங்கள் நம்பிக்கை மறையவில்லை,
ஈராயிரம் ஆண்டுகள் கடந்த நம்பிக்கை,
எம்மண்ணில் விடுதலை பெற்று வாழ,
சியோனின் மண் எருசேலத்திலே.
எம்மண்ணில் விடுதலை பெற்று வாழ,
சியோனின் மண் எருசேலத்திலே.

## மேற்கோள்கள்

பகுப்பு:இசுரேல்
பகுப்பு:நாட்டுப்பண்கள்
கூட்டுழைப்பு

**கூட்டுழைப்பு** (Collaboration) என்பது இரண்டு அல்லது அதற்கு மேற்பட்ட நபர்கள் அல்லது அமைப்புகள் இணைந்து ஒரே இலக்குக்காக சேர்ந்தியங்குவதாகும்.  பொதுவாக இணைந்து இயங்குவது பங்களாகிகள் தமது வளங்களை திறமையாகப் பயன்படுத்தி, அனைவரும் பயன்பெற உதவுகிறது. குடும்பம், வணிகம், அரசியல், கலையாக்கம் என பல தரப்பட்ட களங்களில் இணைவாக்கம் பயன்படுகிறது.

## மேற்கோள்கள்

பகுப்பு:செயற்திட்ட மேலாண்மை
பகுப்பு:அரசறிவியல்
பகுப்பு:கூட்டுழைப்பு
வில்லியம் ஹோகார்த்

பிரித்தானிய ஓவியர் **வில்லியம் ஹோகார்த்** (*William Hogarth*, நவம்பர் 10, 1697 - அக்டோபர் 26, 1764) மிகக் காரசாரமான நையாண்டி ஓவியங்களை வரைவதில் புகழ் பெற்றவர். கடுமையான, கசப்பான அரசியல், சமூக விமர்சனங்களை அவை கொண்டிருந்தன.

பகுப்பு:பிரித்தானிய ஓவியர்கள்
பகுப்பு:1697 பிறப்புகள்
பகுப்பு:1764 இறப்புகள்
சிங்காய் நிலநடுக்கம், 2010

**சிங்காய் நிலநடுக்கம்** 2010, ஏப்ரல் 14ஆம் நாள், சீனாவின் மேற்கில் சிங்காய் மாகாணத்தில் இடம்பெற்றது. 6.9 அளவு கடும் நிலநடுக்கம் தாக்கியதில் அறுநூறுக்கும் அதிகமானோர் உயிரிழந்தார். இறந்தோர் எண்ணிக்கை இன்னும் உயரலாம் என அஞ்சப்படுகிறது.

## தோற்றம்
சிங்காய் மாகாணத்தில் யூசு என்ற பகுதியில் அதிகாலை 0749 (2349 கிரீனிச் நேரம்) மணியளவில் இந்த நிலநடுக்கம் இடம்பெற்றது.

## விளைவு
ஜீகு என்ற நகரமே கடுமையாகப் பாதிக்கப்பட்டுள்ளது நகரின் 80 விழுக்காடு கட்டிடங்கள் சேதமடைந்துள்ளதாகவும் நிலச்சரிவு காரணமாக பாதைகள் மூடப்பட்டுள்ளதாகவும் தெரிவிக்கப்படுகிறது. 80,000 மக்கள் வாழும் இந்நகரில் குறைந்தது 10,000 பேர் வரையில் காயமடைந்துள்ளதாக அரசு ஊடகமான சிசிடிவி அறிவித்தது. இறந்தோர் தொகை மேலும் அதிகரிக்கலாம் என அஞ்சப்படுகிறது.

## மேற்கோள்கள்

## வெளி இணைப்புகள்
Donate to the "Yushu Earthquake Response" team 

பகுப்பு:2010 நிலநடுக்கங்கள்
பகுப்பு:சீனாவில் நிலநடுக்கங்கள்
கெர்சோம்

விவிலியத்தில் **கெர்ஷோம்** அல்லது **கெர்சோம்** என்பதற்கு 'பிறநாட்டவன்' (பரதேசி) என்று பொருள்.
மோசேயின் முதல் மகனின் பெயர் கெர்சோம், ஏனெனில் அவன் பிறந்தபோது, நான் “அந்நிய தேசத்தில் பரதேசியாக உள்ளேன்” என்று மோசே கூறினான்.

## குறிப்புகள்


## வெளியிணைப்புகள்
* http://bible-library.com/?bookid=2&chapter=18&translation=14
* http://bible-library.com/img?id=ag1iaWJsZS1saWJyYXJ5cg8LEgdQaWN0dXJlGIjsNgw
"Jethro and Moses" J. James Tissot 1836-1902

பகுப்பு:தோரா குறிப்பிடும் நபர்கள்
கிரேக்க இலக்கியங்கள் பட்டியல்

## கிரேக்க இலக்கியம்
### கிமு 800
* இலியட் - ஓமர்
* ஓடசி - ஓமர்
* ஒர்க்ஸ் அண்ட் டேஸ்
* தியோகானி

### கிமு 400
* பிளேட்டோவின் உரையாடல்கள்: குடியரசு (பிளேட்டோ)
* கார்பஸ் அரிஸ்டாட்டிலிக்கம்
* எபிகியூரசுனிசம் (Epicureanism)
* உறுதிப்பாட்டுவாதம் (Stoicism)

பகுப்பு:கிரேக்க இலக்கியம்
மன்சப்தார்

**மன்சப்தாரி முறை**  அக்பர் போன்ற முகலாயப் பேரரசர்களின் ஆட்சியில் இருந்த படைத் தலைவர்களின் தகுதியை குறிக்கும் முறையாகும்.

மன்சப்தாரி முறையில் படைத்தலைவர்களுக்கு  ஒரு தகுதிநிலை வழங்கப்பட்டது. குறைந்ததபட்ச தகுதிநிலை  10 குதிரைப்படை வீரர்களைக் கொண்ட மன்சப்தார் ஆவார். அதிகபட்சம் 5000 குதிரைப்படை வீர்ர்கள் கொண்ட மன்சப்தார் ஆவார். மன்சப்தார் பதவி உயர் குடியினருக்கு மட்டுமே வழங்கப்பட்டது. மன்சப் தகுதிநிலைக்கு வாரிசுரிமை கிடையாது. நியமனங்கள் பதவி உயர்வுகள், பதவி நீக்கங்கள்  முகலாயப் பேரரசரால்  மட்டுமே அறிவிக்கப்படும்.   மன்சப்தாரி முறையில், படைத்தலைவர்களுக்கு போர்ப்படைகளை பராமரிக்க ஆண்டுதோறும் முகலாயப் பேரரசிடமிருந்து நிதியுதவி கிடைக்கும்.  

## மேற்கோள்கள்


பகுப்பு:முகலாயப் பேரரசு
சமசுகிருத இலக்கியங்கள் பட்டியல்

**சமசுகிருத இலக்கியங்கள்**, வேத காலத்திலிருந்து படிப்படியாக வளர்ச்சி அடைந்து, இருபதாம் நூற்றாண்டு வரை வளர்ச்சியடைந்தது.  செம்மொழியான சமசுகிருத மொழியில் முதலில் எழுதப்பட்ட சுருதிகளான வேதங்கள் மற்றும் உபநிடதங்கள், ஸ்மிருதிகளான பிரம்ம சூத்திரம், பகவத் கீதை முதலான மெய்யியல், இலக்கணம், இலக்கியம், அரசியல், வானவியல், சோதிடம், கலை, மருத்துவம் போன்ற நூல்களின்  பட்டியல்:

## [[வேதம்|நான்கு வேதங்கள்]] (கிமு 1500 - கிமு 600)
* ரிக் வேதம்
* யசுர் வேதம்
* சாம வேதம் 
* அதர்வண வேதம் 

#### வேதத்தை விளக்குபவைகள்
# பிராமணம்
# சம்ஹிதைகள்
# ஆரண்யகம்

## வேதாங்கங்கள்
# சீக்ஷா 
# வியாகரணம் 
# சந்தஸ் 
# நிருக்தம் 
# ஜோதிடம் 
# கல்பம்

## வேதாந்தம்

### [[பிரம்ம சூத்திரம்]]

### உபநிடதங்கள்
* 108 உபநிடதங்கள்

## காவியங்கள்
* மகாபாரதம்
* இராமாயணம்

## கிருஷ்ணரின் உபதேச நூல்கள்
* பகவத் கீதை
* உத்தவ கீதை

## புராணங்கள்

# பாகவத புராணம்
# பிரம்ம புராணம்
# பத்ம புராணம்
# விஷ்ணு புராணம்
# சிவ புராணம்
# வாயு புராணம்
# கருட புராணம்
# நாரத புராணம்
# அக்னி புராணம்
# பவிசிய புராணம்
# கந்த புராணம்
# பிரம்ம வைவர்த்த புராணம்
# மார்க்கண்டேய புராணம்
# வாமன புராணம்
# வராக புராணம்
# மச்ச புராணம்
# கூர்ம புராணம்
# பிரம்மாண்ட புராணம்

## தரும சாத்திரங்கள்
* சுக்கிரநீதி
* மனுதரும சாத்திரம்
* விதுர நீதி

## இலக்கணம் & அகராதிகள்
# அட்டாத்தியாயி
# அமரகோசம் 

## அரசியல்
* அர்த்தசாஸ்திரம்

## யோக சாத்திரம்
* யோகக் கலை

## கணிதம் & வானியல்

## பாலியல்
* காம சூத்திரம்

## மருத்துவம்

## நாடகம், வரலாறு & பிற

# அபிஞான சாகுந்தலம்
# மேகதூதம் 
# இரகுவம்சம்
# குமாரசம்பவம் 
# மாளவிகாக்கினிமித்திரம் 
# இராஜதரங்கிணி
# மத்தவிலாசம்
# மதுரா விஜயம்
# மிருச்சகடிகம்
# முத்ரா ராக்ஷஸம்
# விக்கிரமோவர்சியம்
# நைடதம்
# கிராதார்ஜுனியம்
# விவேகசூடாமணி 

## சமசுகிருத மொழி நூலாசிரியர்கள்

# வியாசர்
# பதஞ்சலி
# பாணினி
# அமரசிம்மன்
# பவபூதி
# பாஸ்கரராயர்
# பில்ஹணன் (கவிஞர்)
# யாஸ்கர்
# காளிதாசன்
# அஸ்வகோசர்
# சூத்திரகர்
# பாணபட்டர்
# ஸ்ரீஹர்ஷர்
# பரத முனிவர்
# பராசர முனிவர்
# பத்திரகிரியார்
# விசாகதத்தர்
# தண்டி
# வாத்சாயனர்
# வித்தியாபதி
# ஆரியதேவர்
# தேவிபிரசாத் திவிவேதி
# வால்மீகி
# சனத்குமாரர்
# யாக்யவல்க்கியர், யாக்யவல்க்கிய சூத்திரங்கள்
# கௌதமர், நியாய சூத்திரங்கள்
# கௌடபாதர்
# ஆதி சங்கரர்
# குமரிலபட்டர்
# பத்மபாதர்
# மந்தன மிஸ்ரர்
# வாசஸ்பதி மிஸ்ரர்
# வித்யாரண்யர்
# சாயனர்
# கங்கதேவி
# பாரவி

## மேற்கோள்கள்


பகுப்பு:சமசுகிருத இலக்கியம்
பகுப்பு:சமசுகிருத நூல்கள்
பகுப்பு:சமசுகிருத நூலாசிரியர்கள்
பகுப்பு:இந்தியப் பட்டியல்கள்
பகுப்பு:இந்து சமய பட்டியல் கட்டுரைகள்
மனோன்மணீயம்

**மனோன்மணீயம்** என்பது ஒரு நாடக நூல் ஆகும். தமிழில் தோன்றிய நாடக இலக்கியங்களில் முதன்மையாக இது போற்றப்படுகிறது. முழுவதும் செய்யுள் நடையிலேயே அமைந்துள்ள இந்நூல் பேராசிரியர் பெ. சுந்தரம் பிள்ளையால் எழுதிப் பாரதிதாசன் பிறந்த ஆண்டான 1891-இல் வெளியிடப்பட்டது. 

லிட்டன் பிரபு என்னும் ஆங்கிலேயர் எழுதிய ”இரகசிய வழி” (*The se​cret way*) எனும் நூலைத் தழுவி மனோன்மணீயத்தை ஓர் இன்பியல் (*comedy*) நாடகமாக இதனை எழுதியுள்ளார் சுந்தரம்பிள்ளை. வரலாற்றுத் தொடர்புடையது போன்றும் தமிழ்நாட்டில் நிகழ்ந்தது போன்றும் எழுதப்பட்டுள்ள ஒரு கற்பனைப் புதினம் ஆகும். இந்த நூலில் 5 அங்கம் 20 களம் அமைந்துள்ளது என்பது குறிப்பிடத்தக்கது.

## வரலாறு
1855-ஆம் ஆண்டு பிறந்த சுந்தரனார் 1877-78-இல் நெல்லையில் கோடகநல்லூர் சுந்தரசுவாமிகளிடம் பிரம்ம கீதை, சூதசம்ஹிதை, பெருந்திரட்டு ஆகியவை காட்டும் அத்வைத சிந்தனைகளைக் கற்றறிந்தார். அதனால் "பரமாத்துவித" என்ற வேதாந்த ஞானத்தை உணர்ந்தார். தத்துவராயர் முறைப்படுத்திய பரமாத்துவித வேதாந்தத்தையே உட்பொருளாக வைத்து மனோன்மணீயம் நாடகத்தை எழுதினார். பன்னிரண்டு ஆண்டுகளுக்கு மேலாக இதனை எழுதினார். 1855-ஆம் ஆண்டு பிறந்த உ.வே.சாமிநாதையரிடம் கொடுத்துத் திருத்தங்கள் செய்து கொண்டார்.

இந்த நாடகம், பல்கலைக் கழகப் பாடநூலாகவும் கற்பிக்கப்பட்டது. அத்தோடு இந்த நூலில் இடம் பெற்றுள்ள "நீராருங் கடலுடுத்த நிலமடந்தை" என்ற பாடல் தமிழ்த்தாய் வாழ்த்தாகத் தமிழகம், மற்றும் அனைத்துத் தமிழர் வாழும் இடங்களில் ஒலிக்கிறது.

## பதிப்புகள்
1891-ஆம் ஆண்டு பிறந்த பேராசிரியர் எஸ். வையாபுரிப்பிள்ளை அவர்கள் அவர் பிறந்த ஆண்டிலே நூலாக வெளிவந்த மனோன்மணியம் என்ற நூலினை 1922-ஆம் ஆண்டில்  மீள்பதிப்பித்தார்.

## மேற்கோள்கள்

## வெளி இணைப்புகள்

*மதுரைத்திட்டத்தில் மனோன்மணீயம்

பகுப்பு:நாடகவியல் தமிழ் நூல்கள்
பகுப்பு:1890களில் எழுதப்பட்ட தமிழ் நாடகங்கள்
காரைதீவு (அம்பாறை)

**காரைதீவு** இலங்கையின் கிழக்கு மாகாணத்தில் உள்ள அம்பாறை மாவட்டத்தின் கிழக்குக் கரையோரமாய் அமைந்துள்ள ஒரு கிராமமாகும். இக்கிராமத்தைச் சுற்றி ஆறொன்று ஓடுவதாலும், முற்காலத்தில் காரைமரங்கள் நிறைந்து காணப்பட்டமையாலும் இது காரைதீவு என அழைக்கப்பட்டது. காரைதீவில் 17000 இற்கும் அதிகமான தமிழ் மக்கள் வசிக்கின்றனர்.2004 ஆம் ஆண்டு இடம்பெற்ற சுனாமியால் இது மிகவும் பாதிக்கப்பட்டது. சுமார் 2000  பேர் இறந்ததாக கூறப்படுகிறது.

சுவாமி விபுலானந்தர், சுவாமி நடராஜானந்தர், சித்தானைக்குட்டிச் சித்தர், சிவாச் சித்தர் போன்ற ஆன்மீகப் பெரியார்கள் வாழ்ந்த பெருமைவாய்ந்த கிராமம் இக்கிராமமாகும்.

## மேற்கோள்கள்

## வெளி இணைப்புகள்

* கிழக்கிலங்கையின் காரைதீவின் இணைய நுழைவாயில்

பகுப்பு:அம்பாறை மாவட்டத்தில் உள்ள ஊர்களும், நகரங்களும்
பகுப்பு:அம்பாறை மாவட்டம்
நலந்தானா

**நலந்தானா** 1982 ஆம் ஆண்டு வெளிவந்த தமிழ்த் திரைப்படமாகும். துரையின் இயக்கத்தில் வெளிவந்த இத்திரைப்படத்தில் பிரபு, மேனகா மற்றும் பலர் நடித்திருந்தனர்.

சங்கர் கணேஷ் ஆகியோரின் இசையமைப்பில் உருவான பாடல்களை கவிஞர் புலமைப்பித்தன் இயற்றியிருந்தார்.

## வெளி இணைப்புகள்
* நலந்தானா திரைப்படம் 

பகுப்பு:1982 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
ஆறாட்டுபுழா கோவில்

**ஆறாட்டுபுழா கோவில்** (Arattupuzha Temple) என்பது மிகவும் பழமை வாய்ந்த மற்றும் புகழ் பெற்ற ஸ்ரீ தர்மா சாஸ்தா கோவிலைக் குறிப்பதாகும், இக்கோவில் இந்தியாவில் உள்ள கேரள மாநிலத்தில், திரிச்சூர் நகரத்தில் இருந்து சுமார் 15 கிலோ மீட்டர்கள் தொலைவில் ஆறாட்டுபுழா என்ற கிராமத்தில் உள்ளது. திரிச்சூர் கொடுங்கல்லூர் சாலையில் அமைந்துள்ள தேவர் சாலை பேருந்து நிறுத்தத்தில் இருந்து கிழக்கே செல்லும் சாலையில் இரண்டு கிலோ மீட்டர் தொலைவில் இக்கோயில் அமைந்துள்ளது.

## வரலாறு
இந்தக் கோவில் 3000 ஆண்டுகள் பழமையானதாக கருதப்படுகிறது. ஆண்டு தோறும் கொண்டாடப் படும் மிகவும் பழமையானதும், புராதனமானதும் ஆன மிகவும் புகழ் பெற்ற "தேவமாலா" திருவிழா இந்தக் கோவிலின் விசேஷமான திருவிழா ஆகும், அப்பொழுது ஆறாட்டுபுழாவில் அனைத்து தேவர்களும் தேவதைகளும் வந்து சங்கமிப்பதாக (கூடுவதாக) ஐதீகம்.

உலகில் உள்ள அனைத்து தேவ வடிவங்களின் தெய்வீகத்தன்மையின் சாரம் மற்றும் சக்தி இந்த ஆலயத்தின் இறைவன் உட்கிரகித்துக் கொள்கிறார். இடது கால் மடங்கி இருக்க, வலது காலும் இடது காலின் அருகே மடங்கி இருக்கும் நிலையில், மேலும் இடது கை இடது துடையில் அமைந்திருக்க, இறைவன் அமைதியான நிலையில் அமர்ந்து காணப்படுகிறார், மேலும் அவரது வலது கையில் அம்ருத கலசத்தை ஏந்தி, வலது கால் முழங்காலில் அதை தாங்கி அமர்ந்துள்ளார்.

இராமரின் மிகவும் குருவான வசிட்டரின் அவதாரமாக ஆறாட்டுபுழா கோவிலில் இருக்கும் ஈசன் கருதப்படுகிறார். வேறு எந்த இறைவன்/ இறைவியின் சன்னிதானமும் காணப்படாத மிகவும் அரிதான கோவில்களில் இது ஒன்றாகும்.

## மேற்கோள்கள்

பகுப்பு:திருச்சூர் மாவட்டத்திலுள்ள இந்துக் கோயில்கள்
கேப்மாரிகள்

**கேப்மாரிகள்** எனப்படும் சமூகத்தினர் தமிழ்நாடு மற்றும் பாண்டிச்சேரி மாநிலங்களில் ஆங்கிலேய ஆட்சிக் காலத்தில் குற்றப் பரம்பரையினராக அறிவிக்கப்பட்டிருந்தனர். தமிழ்நாட்டில் காஞ்சீபுரம், திருவள்ளூர், புதுக்கோட்டை, திருச்சிராப்பள்ளி, கரூர் மற்றும் பெரம்பலூர் மாவட்டங்களில் உள்ள இவர்கள் தமிழ்நாடு அரசு வெளியிட்டுள்ள தமிழ்நாடு சாதிகள் பட்டியலில் சீர்மரபினர் பட்டியலில் இடம் பெற்றுள்ளனர்.

## வெளி இணைப்பு
*வல்லினம் வலைப்பூவில் வெளியிடப்பட்டுள்ள கேப்மாரிகள் - இரு பதிவுகள்

பகுப்பு:தமிழரில் சாதிகள்
ஸ்ரீநாராயணபுரம் கோவில்

**ஸ்ரீநாராயணபுரம் மகாவிஷ்ணு கோவில்** (*Sree Narayanapuram Thrikkayil Temple*) (നാരായണപുരം) என்பது இந்தியாவில் கேரள மாநிலத்தில் காணப்படும் மிகவும் பழமையான விஷ்ணுவை வணங்கும் இந்து கோவிலாகும். இக்கோவில் அடூர் நகரில் இருந்து சுமார் 4 கிலோமீட்டர் தொலைவில் மணகலா என்ற இடத்தில் அமைந்துள்ளது. ஆண்டுதோறும் ஸ்ரீநாராயணபுரம் கோவிலில் கொண்டாடப்படும் தசாவதாரச்சார்த்து உற்சவம் மிகவும் பிரபலமானதாகும். இந்தத் திருவிழா பத்து நாட்களுக்கு நடைபெறும் மேலும் ஒவ்வொரு நாளும் மூலவர் மகாவிஷ்ணுவின் தசாவதாரங்களில் ஒரு அவதாரத்திற்கு அலங்காரம் சார்த்தப்பட்டு அந்த அவதாரம் சிறப்பாக பக்தர்களால் போற்றப்படும். கேரளத்தில் தசாவதாரச்சார்த்து உற்சவம் கொண்டாடப்படும் சில கோவில்களில் ஸ்ரீநாராயணபுரம் கோவில் ஒரு முக்கியமான பங்கை வகிக்கிறது.

## மேற்கோள்கள்

## வெளி இணைப்புகள்
* Official Website
பகுப்பு:ஆலப்புழை மாவட்டத்திலுள்ள விஷ்ணு கோயில்கள்
செறாயி கௌரீஸ்வரர் கோவில்

**செறாயி கௌரீஸ்வரர் கோவில்** (மலையாளம்: ചെറായി ഗൗരീശ്വര ക്ഷേത്രം) தென் இந்தியாவில் கேரள மாநிலத்தில் காணப்படும் ஒரு மிகவும் முக்கியமான இந்துக் கோவிலாகும். கேரளத்தில் எர்ணாகுளம் மாவட்டத்தில் உள்ள செறாயி என்ற கிராமத்தில் இந்தக் கோவில் அமைந்துள்ளது. இந்தக் கோவிலை விஞ்ஞான வர்த்தினி சபை (வி.வி.சபை) என்ற அமைப்பு பரிபாலித்து வருகிறது. இந்தக் கோவில் *மலையாள பழனி* அல்லது முருகன் கோவில் என்றும் பரவலாக அறியப்படுகிறது. செறாயி கௌரீஸ்வரர் கோவில் திருவிழா எர்ணாகுளம் மாவட்டத்தில் கொண்டாடப்படும் மிகப் பெரிய உற்சவமாகும். ஒவ்வொரு ஆண்டும் இந்தத் திருவிழா ஜனவரி மாதத்தின் கடைசி இரு வாரங்கள் அல்லது பெப்ரவரி மாதத்தின் முதல் இரண்டு வாரங்களில் நடைபெறும். இந்தத் திருவிழாவின் முக்கியமான அம்சம் அலங்காரம் செய்யப்பட யானைகளின் சீவேலி என்று அழைக்கப்படும் கோவிலைச் சுற்றிய ஊர்வல யாத்திரையாகும், அவற்றில் 20 முதல் 40 யானைகளின் அணிவகுப்பு மற்றும் மேள தாளத்துக்கு ஏற்ற யானைகளின் செயல்பாடு மனத்தைக் கவரும் வண்ணம் அமைந்திருக்கும்.

செறாயியில் இன்னுமொரு பிரபலமான கோவிலும் உள்ளது. இது அழீக்கல் ஸ்ரீ வராகர் கோவில் ஆகும். இக்கோவிலில் அமைந்துள்ள அழகான தேர் மிகவும் பிரபலமானதாகும்.

## வெளியிணைப்புகள்
* கோயிலின் செய்மதிப் படம்

பகுப்பு:எர்ணாகுளம் மாவட்டத்திலுள்ள முருகன் கோயில்கள்
பாரசீக இலக்கியம்

**பாரசீக இலக்கியம்** பாரசீக மொழியில் இரண்டாயிரத்து ஐநூறு ஆண்டுகளுக்கு மேற்பட்ட வரலாற்றைக் கொண்ட இலக்கியம் ஆகும். 7 ம் நூற்றாண்டின் மத்தியில் பாரசீகம் அரேபிய இசுலாமியர்களால் கைப்பெற்றப்பட்டது. அப்போது அதற்கு முற்பட்ட பாரசீக இலக்கியங்கள் எல்லாம் அழிக்கப்பட்டன. எனினும் அதன் பின்னர் பலப் பெற்ற பாரசீக அரசுகள் ஊடாக பாரசீக மொழியும் இலக்கியும் வளர்ச்சி பெற்றன.

பகுப்பு:பாரசீக இலக்கியம்
பகுப்பு:பாரசீக மொழி
பகுப்பு:இலக்கிய வரலாறு